wickkiey/tamil-wikipedia-markdown huggingface dataset:
# மனிதனில் இணையவழி மென்டலியன் மரபுரிமை


**மனிதனில் இணையவழி மென்டலியன் மரபுரிமை** (*Online Mendelian Inheritance in Man*, **OMIM**) என்பது மனித மரபணுக்கள், மரபணுப் பிறழ்ச்சிகள், மற்றும் தோற்றவமைப்புக் கூறுகள் ஆகியன இணையவழியே தொடர்ச்சியாகப் புதுப்பிக்கப்படும் பட்டியல் ஆகும். இது மரபணு-தோற்றவமைப்புக் கூறுகளின் உறவில் ஒரு குறிப்பிட்ட கவனத்தைச் செலுத்துகிறது. 2019 சூன் 28 நிலவரப்படி, OMIM இணைய தளத்தில் உள்ள 25,000 இற்கும் அதிகமான உள்ளீடுகளில், கிட்டத்தட்ட 9,000 வரையானவை தோற்றவமைப்புகளைக் குறிக்கின்றன. ஏனையவை மரபணுக்களைக் குறிக்கின்றன. இவற்றில் பல அறியப்பட்ட தோற்றவமைப்புகளுடன் தொடர்புடையவை ஆகும்.  

## பதிப்புகளும் வரலாறும்
OMIM என்பது முனைவர் விக்டர் ஏ. மெக்குசிக் என்பவரின் "மனிதனின் மென்டலியன் மரபுரிமை" (எம்ஐஎம்) என்பதன் இணையவழித் தொடர்ச்சியாகும், இது 1966-1998 காலப்பகுதியில் 12 பதிப்புகளில் வெளியிடப்பட்டது. இதன் முதல் பதிப்பில் உள்ள 1,486 உள்ளீடுகளில் கிட்டத்தட்ட அனைத்துத் தோற்றவமைப்புகளும் விவாதிக்கப்பட்டன.  

## பயன்பாடு
MIM/OMIM இன் உள்ளடக்கம் வெளியிடப்பட்ட சக மதிப்பாய்வு செய்யப்பட்ட உயிரிமருத்துவ இலக்கியங்களின் தேர்வு மற்றும் மதிப்பாய்வின் அடிப்படையில் அமைந்துள்ளது. ஜான்ஸ் ஹாப்கின்ஸ் பல்கலைக்கழகத்தின் மெக்குசிக்-நேத்தன்சு நாதன்ஸ் மரபு மருத்துவத்துக்கான கல்வி நிலையத்தின் வழிகாட்டுதலின் கீழ் அறிவியல் எழுத்தாளர்கள் மற்றும் ஆய்வாளர் குழு இதன் உள்ளடக்கத்தை புதுப்பிக்கிறது. OMIM பொதுமக்களுக்கு இலவசமாகக் கிடைத்தாலும், இது குறிப்பாக மரபணு கோளாறுகள் பற்றி அறிய விரும்பும் மருத்துவர்கள் மற்றும் பிற உடல்நலப் பாதுகாப்பு அறிஞர்கள், மரபியல் ஆய்வாளர்கள் மற்றும் அறிவியல் மற்றும் மருத்துத்துறை மாணவர்களால் பயன்படுத்த வடிவமைக்கப்பட்டுள்ளது. அத்துடன் மரபியல் நோய்களுக்கான ஒருங்கிணைந்த குறியீட்டை மருத்துவ இலக்கியங்களில் வழங்க இத்தரவுத்தளத்தின் எண்ணும் முறை பரவலாகப் பயன்படுத்தப்படுகிறது.
# கோலாப் அணைக்கட்டு


**கோலாப் அணை** (Kolab Dam) என்பது இந்தியாவின் ஒடிசாவின் கோராபுட் மாவட்டத்தில் உள்ள ஜெய்பூர் நகரத்திற்கு அருகில் அமைந்துள்ள ஒரு ஈர்ப்பு அணை ஆகும். கோதாவரி ஆற்றின் கிளை நதியான கோலாப் நதியின் நீரை இந்த அணை தேக்கி வைக்கிறது.  

## பண்புகள்
இந்த கம்பீரமான நீர்த்தேக்கமானது, கோதாவரி ஆற்றின் துணை நதியான கோலாப் நதியில் கடல் மட்டத்திலிருந்து மேலே சுமார் 914.4 மீ (3,000 அடி) உயரத்தில் அமைந்திருக்கிறது. இந்த நீர்த்தேக்கமானது நீர்மின்சக்தி உற்பத்தித் திறனையும் கொண்டுள்ளது. கோலாப் அணையானது 646 மீ (2,119 அடி) நீளமும் மற்றும் 55மீ (180 அடி) உயரமும் கொண்டுள்ளது.  

## வரலாறு
பிரித்தானிய ஆட்சியின் போது, மதராஸ் மாகாணத்தின் ஒரு பகுதியாக கோராபுட் மாவட்டம் இருந்த போது கோலாப் அணைக்கட்டிற்கான முதல் யோசனை உதித்தது. இந்திய விடுதலைக்குப் பிறகு, 1961 ஆம் ஆண்டில் ஒடிசா மாநில அரசாங்கத்தால் ஒரு ஆய்வு மேற்கொள்ளப்பட்டது. இறுதியாக, 1976 ஆம் ஆண்டில் ஒடிசா மாநில அரசாங்கத்தின் பல முன்மொழிவுகளுக்குப் பிறகு ஒன்றிய திட்ட ஆணையத்தால் ஒப்புதல் அளிக்கப்பட்டது. இத்திட்டமானது 1993ஆம் ஆண்டில் நிறைவடைந்தது.  

## மேல் கோலாப் நீர்மின்சக்தித் திட்டம்

இந்த திட்டம் கோதாவரி நதியின் துணை நதியான கோலாப் நதியின் நீர் திறனைப் பயன்படுத்துகிறது. இந்த திட்டத்திற்கு 832.2 மில்லியன் யூனிட் உற்பத்தியுடன் 95 மெகாவாட் மின்சாரம் உற்பத்தி செய்யும் திறனைப் பெற்றுள்ளது. மேலும், ஜெய்பூர் துணை நிலையத்தில் பல்நிலைய மின் தொடர் இணைப்பு பங்கீட்டிற்கு மின்சாரம் விநியோகிக்கப்படுகிறது.  

## சுற்றுலா
கோலாப் அணை ஒடிசாவின் மிக அழகான இயற்கை இயற்கை ஈர்ப்பாக அடையாளம் காணப்பட்டுள்ளது. அணைக்கு அருகில் கட்டப்பட்ட கோலாப் பூங்கா என்ற தாவரவியல் பூங்காவில் சுமார் 200 வகையான பூச்செடிகள் உள்ளன. கடல் மட்டத்திலிருந்து சுமார் 914.4 மீ (3,000 அடி) உயரத்தில் அமைந்துள்ள கோலாப் மின் உற்பத்தி நிலையம் இந்த இடத்தை இன்னும் அழகாக ஆக்குகிறது. ஒவ்வொரு ஆண்டும் வார இறுதி சுற்றுலா மற்றும் படகு சவாரி செய்ய ஆயிரக்கணக்கான சுற்றுலா பயணிகள் இந்த இடத்திற்கு ஈர்க்கப்படுகிறார்கள்.  

## பரந்த காட்சிகள்
# அமோனியம் சோடியம் பாசுபேட்டு


**அமோனியம் சோடியம் பாசுபேட்டு** *(Microcosmic salt)* என்பது Na(NH<sub>4</sub>)HPO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மைக்ரோகாசுமிக் உப்பு என்ற பெயராலும் அழைக்கப்படும் இச்சேர்மம் சிறுநீரில் கிடைக்கிறது. சிறுநீர் படிகங்களுடன் ஆல்ககாலைச் சேர்த்து யூரியாவைப் பிரித்தெடுத்த பின்னர் எஞ்சியிருக்கும் கசடில் அமோனியம் சோடியம் பாசுபேட்டு எஞ்சியிருக்கிறது. சிடெர்கோரைட்டு என்ற கனிம வடிவில் இம்மைக்ரோகாசுமிக் உப்பு காணப்படுகிறது.  

என்னிக் பிராண்ட் என்பவர் சிறுநீரில் இருந்து தங்கத்தை எடுக்க முயன்றபோது இந்த உப்பிலிருந்து தூய்மையான பாசுபரசின் முதல் பிரித்தெடுத்தல் நிகழ்ந்தது.  

ஆய்வகத்தில் மேற்கொள்ளப்படும் மைக்ரோகாசுமிக் உப்பு மணி சோதனையில் மைக்ரோ காசுமிக் உப்பு ஓர் அத்தியாவசிய மூலப்பொருளாகப் பயன்படுத்தப்படுகிறது. இச்சோதனையில் உலோக இயங்குறுப்புகள் அடையாளம் காணப்படுகின்றன. வெப்பம் அல்லது குளிர்ச்சியான நிபந்தனைகளில் ஆக்சிசனேற்ற அல்லது ஒடுக்க சுவாலைகளில் அவை உருவாக்கும் நிறங்களை அடிப்படையாகக் கொண்டு இச்சோதனை மேற்கொள்ளப்படுகிறது.  

மைக்ரோகாசுமிக் உப்புகள் நான்கு நீரேற்றுகளை உருவாக்குகின்றன.
# பினோச்சியோ (1940 திரைப்படம்)



**பினோச்சியோ** (*Pinocchio*) என்பது 1940 ஆம் ஆண்டு வால்ட் டிஸ்னி தயாரிப்பு நிறுவனத்தால் தயாரிக்கப்பட்டு ஆர் கே ஒ ரேடியோ பிக்சர்சால் வெளியிடப்பட்ட ஒரு இயங்குபட இசை கற்பனை திரைப்படமாகும். இது கார்லோ கோலோடி எழுதிய இத்தாலிய குழந்தைகள் புதினமான தி அட்வென்சர்ஸ் ஆப் பினோச்சியோவை அடிப்படையாகக் கொண்டதாகும். டிஸ்னி நிறுவனம் தயாரித்த இரண்டாவது இயங்குபட திரைப்படம் இதுவாகும். தங்களது முதல் படமான ஸ்நோ வைட் அண்ட் த செவன் ட்வார்ப்ஸின் வெற்றிக்குப் பிறகு இதனை டிஸ்னி நிறுவனம் தயாரித்தது.
# செரெக்



**செரெக்** (*Shrek*) என்பது 2001 ஆம் ஆண்டு வெளிவந்த கணினி மூலம் தயாரிக்கப்பட்ட அமெரிக்க நகைச்சுவைை இயங்குபடம் ஆகும். இது 1990 ஆம் ஆண்டு வில்லியம் ஸ்டெயிக் எழுதிய கற்பனை தேவதை கதை படப் புத்தகமான செரெக்கை அடிப்படையாகக் கொண்டு எடுக்கப்பட்டதாகும். இந்த திரைப்படத்தை அறிமுக இயக்குனர்களான ஆன்ட்ரூ ஆடம்சன் மற்றும் விக்கி ஜென்சன் ஆகியோர் இயக்கினர். இந்த திரைப்படத்தில் மைக் மையர்ஸ், எடி மர்பி, கேமரூன் டயஸ் மற்றும் ஜான் லித்கோ ஆகியோர் முதன்மைை கதாபாத்திரங்களுக்கு குரல் கொடுத்திருந்தனர். இந்தக்கதையில் செரெக் (மையர்ஸ்) என்று அழைக்கப்பட்ட ஒரு ஓகர் தனது சதுப்பு நிலமானது மன்னனாக ஆசைப்படும் ஊழல்வாதி பிரபு பர்குவாத்தால் (லித்கோ) துரத்தப்பட்ட விசித்திர கதாபாத்திர உயிரினங்களால் ஆக்கிரமிக்கப்படுவதை காண்கிறது. பர்குவாத் திருமணம் செய்ய ஆசைப்படும் இளவரசி பியோனாவை (டயஸ்) காப்பாற்றிக் கொண்டு வருவதன் மூலம் தன்னுடைய சதுப்பு நிலத்தை திரும்பப்பெறும் ஒரு ஒப்பந்தத்தை பர்குவாத்துடன் செரெக் ஏற்படுத்திக் கொள்கிறது. ஒரு கழுதையின் உதவியுடன் செரெக் தனது பயணத்தை தொடங்குகிறது. ஆனால் செரெக்கின் வாழ்க்கையை மாற்றக்கூடிய ஒரு ரகசியத்தை கொண்டுள்ள இளவரசியுடன் செரெக் சீக்கிரமே காதல் கொள்கிறது.
# மனு பரேக்


**மனு பரேக் (Manu Parekh )** இவர் ஓர் இந்திய ஓவியர் ஆவார். வாரணாசி நகரத்தில் பல ஓவியங்களுக்கு பெயர் பெற்றவர். இரவீந்திரநாத் தாகூர் மற்றும் ராம் கிங்கர் பைஜ் ஆகியோரால் தாம் ஈர்க்கப்பட்டுள்ளதாகக் கூறப்படும் பரேக், 1982 லலித் கலா அகாதமி விருதைப் பெற்றவர். 1991ஆம் ஆண்டில் இந்திய அரசு இவருக்கு இந்தியாவின் நான்காவது மிக உயர்ந்த குடிமை விருதான பத்மசிறீ விருதினை வழங்கியது.  

## சுயசரிதை
பரேக் 1939ஆம் ஆண்டில் இந்திய மாநிலமான குசராத்தில் அகமதாபாத்தில் பிறந்தார் அங்கு முகுந்த் ஷிராப்பின் கீழ் பயிற்சி பெறும் வாய்ப்பும் கிடைத்தது. பின்னர் இவர் தேசிய நாடகப் பள்ளியிலும் சிறிது காலம் குறுகியகாலப் பயிற்சி பெற்றார். நாடக அரங்கங்களில் தனது வாழ்க்கையைத் தொடங்கிய இவர், ஒரு வருடம் நடிகராகவும் மேடை வடிவமைப்பாளராகவும் பணியாற்றினார். 1963ஆம் ஆண்டில் மும்பையின் பூபுல் செயக்கரின் நெசவு அருங்காட்சியத்தில் கலை வடிவமைப்பாளராக சேர்ந்தார். அங்கு இவர் இரண்டு ஆண்டுகள் தங்கியிருந்தார். இவர் 1965ஆம் ஆண்டில் கொல்கத்தாவுக்கு தனது தளத்தை மாற்றினார். 1974இல் புதுதில்லிக்குச் சென்று, கைவினைப் பொருட்கள் மற்றும் கைத்தறி ஏற்றுமதி நிறுவனத்தின் வடிவமைப்பு ஆலோசகராக சேர்ந்தார். இவர் ஒரு சுயாதீனக் கலைஞராக தனது வாழ்க்கையைத் தொடர பின்னர் நிறுவனத்தை விட்டு வெளியேறினார்.  

பரேக் பல குழு கண்காட்சிகளில் பங்கேற்றினார். அவற்றுள் 1982 இல் தேசிய நவீன கலைக்கூடத்தில் நடைபெற்ற நவீன ஓவிய கண்காட்சி, அதே ஆண்டு வாஷிங்டன் டி.சி.யின் சிமித்சோனிய நிறுவனத்தில் நடைபெற்ற ஹிர்ஷோம் மியூஸ் கண்காட்சி மற்றும் ஏழு கலைஞர்கள் எனும் பயணக் கண்காட்சி ஆகியவை குறிப்பிடத்தக்கவை.  

இத்தாலி மற்றும் டென்மார்க்கில் நடைபெற்ற *மதுபானி ஓவியக்* கண்காட்சியிலும் 1987 இல் ஸ்டாக்ஹோமில் நடந்த இந்திய விழாவில் தற்கால இந்திய ஓவியம் கண்காட்சியிலும் ஆணையராகப் பணியாற்றியுள்ளார். 1971ஆம் ஆண்டின் பிர்லா கலை மற்றும் கலாச்சார அகாடமியின் விருதுக்குப் பிறகு, இவர் அகில இந்திய நுண்கலை மற்றும் கைவினை சங்கம் விருதையும் 1972இல் இந்தியக் குடியரசுத்தலைவரின் வெள்ளி தகட்டையும் பெற்றார். அகில இந்திய நுண்கலை மற்றும் கைவினை சங்க விருது 1974ஆம் ஆண்டில் மீண்டும் இவருக்கு அளிக்கப்பட்டது. 1982 இல், லலித் கலா அகாடமியிடமிருந்து தேசிய கலை விருதைப் பெற்றார். கொல்கத்தாவின் பிர்லா கலை மற்றும் கலாச்சார அகாதமி 1991இல் வரை மீண்டும் கௌரவித்தது. மேலும் அதே ஆண்டு இந்திய அரசு பத்மசிறீ விருது வழங்கி கௌரவித்தது.  

பரேக் பிரபல சமகால கலைஞரான மாதவி என்பவரை மணந்தார். இந்த இணை புதுதில்லியில் 1987 முதல் வாழ்ந்து வருகிறது.
# மோனோ சோடியம் செனேட்டு


**மோனோ சோடியம் செனேட்டு** *(Monosodium xenate )* என்பது NaHXeO<sub>4</sub>•1.5H<sub>2</sub>O  
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செனிக் அமிலத்தின் சோடியம் உப்பான இச்சேர்மம் ஒரு வலிமையான ஆக்சிசனேற்றியாகும். அதிவினைத்திறன் கொண்ட செனான் சேர்மமாகவும் இது கருதப்படுகிறது. அதிக கார நிபந்தனைகளில் செனேட்டு விகிதச்சிதைவு அடைவதால் இருகாரசெனேட்டுகள் இருப்பதாக அறியப்படவில்லை.  

## தயாரிப்பு

3 மோல் செனான் டெட்ராபுளோரைடுடன் 4 மோல் சோடியம் ஐதராக்சைடும் நீரும் சேர்த்து வினைபுரியச் செய்தால் மோனோ சோடியம் செனேட்டு உருவாகிறது.  

:3 XeF<sub>4</sub> + 4 H<sub>2</sub>O + 4 NaOH → Xe + 2 NaHO<sub>4</sub>Xe + 12 HF  

செனான் டிரையாக்சைடு மற்றும் சோடியம் ஐதராக்சைடு கரைசல்களைச் சேர்த்து தொடர்ந்து திரவ நைட்ரசன் வெப்பநிலைக்கு உறைவித்து நீர்நீக்கம் செய்தும் மோனோ சோடியம் செனேட்டு தயாரிக்கப்படுகிறது.  

## பண்புகள்

தூய்மையான நிலையில் 160 பாகை செல்சியசு வெப்பநிலைக்கு சூடுபடுத்தும்போது மோனோ சோடியம் செனேட்டு நிலைப்புத்தன்மையுடன் காணப்படுகிறது. இருப்பினும் ஒரு அதிர்ச்சியின் காரணமாக அல்லது XeO3 உடன் சேர்க்கப்படும்போது வெப்பக்குறைவு தோன்றினால் வெடிக்கக்கூடும். இச்சேர்மம் சிறிதளவு நச்சுத்தன்மை கொண்டதாகும். சுண்டெலிக்கான இதன் உயிர்க் கொல்லும் அளவு அதன் உடல் எடையில் 15 மற்றும் 30 மி.கி/கி.கி ஆகும். செனேட்டு உடம்பை விட்டு வெகுவிரைவாக நீங்குகிறது. சிதைவு மற்றும் மூச்சுவிடுதல் காரணமாக சுண்டெலியின் இரத்தத்தில் செனேட்டின் அளவு 20 நொடிகளில் பாதியாகக் குறைகிறது. வயிற்றறையில் செனேட்டின் அரை ஆயுள் காலம் 6 நிமிடங்களாக நீட்டிக்கப்படுகிறது.
# மாதவி பரேக்


**மாதவி பரேக் (Madhvi Parekh)** (பிறப்பு 1942) இவர் புதுடில்லியில் வசிக்கும் ஒரு இந்திய சமகால கலைஞர் ஆவார்.  

## ஆரம்ப கால வாழ்க்கை
குசராத்தின் அகமதாபாத்திற்கு அருகிலுள்ள சஞ்சயா கிராமத்தில் மாதவி பிறந்தார். அங்கு இவரது தந்தை காந்திய பள்ளி ஆசிரியராகவும், அஞ்சல் அலுவராகவும் இருந்தார்.  

1957ஆம் ஆண்டில், தனது பதினைந்து வயதில், ஜே.ஜே. கலைப்பள்ளியில் படித்த இந்திய கலைஞரான மனு பரேக் என்பவரை மணந்தார். இவர்கள் முதலில் அகமதாபாத், பின்னர் மும்பைக்குச் சென்றனர். அங்கு மாண்டிசோரி பயிற்சியில் ஒரு படிப்பும் செய்தார். 1964ஆம் ஆண்டில், இவர்கள் கொல்கத்தாவுக்குச் சென்றனர். அங்கு இவர்கள் 1965ஆம் ஆண்டு புதுடெல்லிக்குச் செல்வதற்கு முன்பு சில காலம் வாழ்ந்தனர்.  

## தொழில்
ஆரம்பத்தில், மாதவி தன்னை ஒரு கலைஞராக்கிக் கொள்ள விரும்பவில்லை. ஆனால் இவரது கணவர் மனு பரேக் கலைக்கு ஊக்கமளித்தார். இவர் 1960களில் ஓவியம் தீட்டத் தொடங்கினர். 1968ஆம் ஆண்டில், கொல்கத்தாவில் உள்ள பிர்லா அகாதமியில் முதல் முறையாக மாதவி தனது படைப்புகளை காட்சிப்படுத்தினார். இவரது ஓவியங்களில் ஒன்று லலித் கலா அகாடமியின் வருடாந்திர நிகழ்ச்சியில் தேர்வு செய்யப்பட்டு, பின்னர் இவரது தொழில் வாழ்க்கையைத் தொடங்க உதவும் தேசிய நிறுவனத்தால் வாங்கப்பட்டது. 1973ஆம் ஆண்டில் இவர் தனது முதல் தனி நிகழ்ச்சியை செமால்ட் கலைக் கண்காட்சியில் நடத்தினார்.  

மாதவி பரேக் தனது குழந்தை பருவ மற்றும் கற்பனையின் நினைவுகளை சித்தரித்து ஓவியத்தைத் தொடங்கினார். இவரது ஓவியங்கள் தெளிவானவை மற்றும் வினோதமானவை. இவர் பாரம்பரிய நாட்டுப்புற பாணியில் ஓவியம் தீட்டத் தொடங்கினார். பின்னர் படிப்படியாக கேன்வாஸ் மற்றும் காகிதத்தில் வாட்டர்கலரில் எண்ணெய் மற்றும் அக்ரிலிக் நோக்கி நகர்ந்தார். இது இவரது கலை கற்பனையை விரிவுபடுத்துவதற்கும் பெண்கள், குழந்தைகள், நகர்ப்புற மற்றும் கிராமப்புறங்கள் குறித்த தனது கருத்துக்களை வெளிப்படுத்த ஒரு மொழியைக் கண்டுபிடிப்பதற்கும் சுதந்திரத்தை அனுமதித்தது. .  

## தாக்கங்கள்
மாத்வி பரேக்கின் ஆரம்பகால படைப்புகள் இந்தியாவின் கிராமப்புறத்தில் கழித்த இவரது குழந்தைப் பருவத்திலிருந்தே விவரிப்புகள் மற்றும் நாட்டுப்புறக் கதைகளால் ஈர்க்கப்பட்டுள்ளன. ரங்கோலியின் பாரம்பரிய வடிவமைப்புகள் கலையை மாத்விக்கான அன்றாட வீட்டு சடங்கின் ஒரு பகுதியாக ஆக்கியது. மேலும் இது ஓவியத்தின் ஆரம்ப வடிவங்களுக்கான முதல் அறிமுகத்தில் உருவானது. இவர்களது திருமண வாழ்க்கையின் ஆரம்ப நாட்களில், கலைஞரும் கணவருமான, மனு பரேக், சுவிஸ் ஜெர்மன் கலைஞரான பால் க்ளீ எழுதிய பெடகோகிகல் ஸ்கெட்ச்புக் என்ற புத்தகத்தை மாதவிக்கு பரிசளித்தார் இது இவரது பாணியில் ஆரம்பகால செல்வாக்கை உருவாக்கியது. பரேக்கின் தாக்கங்களில் இத்தாலிய சமகால கலைஞரான பிரான்செஸ்கோ கிளெமெண்டேவும் அடங்குவார்.  

பல தனி காட்சிகளில் தொடங்கி, 1985ஆம் ஆண்டில் துருக்கி மற்றும் யூகோஸ்லாவியா, நான்கு பெண்கள் கலைஞர்களின் வாட்டர்கலர்ஸ், பாரத் பவன், 1987இல் போபால் மற்றும் 1987இல் மும்பையின் ஜஹாங்கிர் கலைக் கூடம் போன்ற குறிப்பிடத்தக்க குழு நிகழ்ச்சிகளில் மாதவி பங்கேற்றார்.  

## விருதுகள் மற்றும் அங்கீகாரம்
| 2017 | கைலாஷ் லலித் கலா விருது |  |
| --- | --- | --- |
| 2003 | நுண்கலை உலகில் வேர்ல்பூல் பெண்கள் சாதனை |  |
| 1989-91 | இந்திய அரசு மூத்த சக கூட்டாளர் |  |
| 1989 | ஆர்ட்டிஸ்ட் காலன்களுக்கான நிதி, நுண்கலை பணி மையத்தில் ரெசிடென்சி பெல்லோஷிப், ப்ராவின்ஸ்டவுன், எம்.ஏ. |  |
| 1989 | அமெரிக்காவில் விரிவான பயணத்திற்கான சக கூட்டாளர் |  |
| 1979 | புதுதில்லியின் லலித் கலா அகாடமியிலிருந்து தேசிய விருது |  |
| 1970-72 | பாரிஸில் படிக்க நுண்கலைகளுக்கான பிரெஞ்சு அரசு உதவித்தொகை | } |
# கரோல் விசுவநாதபிள்ளை

**கரோல் விசுவநாதபிள்ளை** (*Caroll Visvanathapillai*, 1820 - 1880) இலங்கைத் தமிழறிஞரும், இதழாசிரியரும் ஆவார்.  

## வாழ்க்கைக் குறிப்பு
விசுவநாதபிள்ளை 1820 ஆம் ஆண்டில் யாழ்ப்பாணம், சுதுமலையைச் சேர்ந்த மருத்துவரும், தமிழறிஞருமான வைரவநாதபிள்ளை என்பாருக்குப் பிறந்தார்.  

தனது உயர் கல்வியை முடித்த பின்னர் அங்கேயே கணித ஆசிரியராகப் பணியாற்றினார். இவருடன் ஆணல்ட் சதாசிவம்பிள்ளை, மோசசு வேலுப்பிள்ளை ஆகியோரும் பணியாற்றினர். தாவரவியல், உயிரியல், புவியியல், வானவியல், உடலியல், வேதியியல், இயற்பியல், மனவியல் ஆகிய துறைகளில் பல்லாயிரம் சொற்களைக் கொண்ட இவ்வகராதியின் ஐந்தாம் பதிப்பு 1929 ஆண்டில் வேப்பேரியில் உள்ள டயோசிசன் அச்சகத்தில் 676 பக்கங்களில் பிரசுரிக்கப்பெற்றது.
# மிட்னாபூர்



**மிட்னாபூர்** அல்லது **மேதினிபூர்** (*Midnapore* or *Medinipur*) (Pron: med̪iːniːpur) இந்தியாவின் மேற்கு வங்காளம் மாநிலத்தில் உள்ள மேற்கு மிட்னாப்பூர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது கக்சுசபதி ஆற்றின் கரையில் அமைந்துள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, மிட்னாபூர் நகரத்தின் மொத்த மக்கள்தொகை 169,264 ஆகும். அதில் ஆண்கள் 84,977 மற்றும் 84,287 பெண்கள் உள்ளனர். ஆறு வயதிற்குட்பட்ட குழந்தைகள் 15,172 ஆகவுள்ளனர். பாலின விகிதம் 1000 ஆண்களுக்கு, 992 பெண்கள் வீதம் உள்ளனர். சராசரி எழுத்தறிவு 88.99% ஆகவுள்ளது. மக்கள்தொகையில் இந்துக்கள் 82.61%, முஸ்லீம்கள் 16.09%, கிறித்தவர்கள் 0.92% மற்றும் பிறர் 0.38% ஆகவுள்ளனர்.  

## போக்கு வரத்து

### தொடருந்து

கரக்பூர் தொடருந்து நிலையத்திலிருந்து 13 கி.மீ. தொலைவில் உள்ள மிட்னாபூர் தொடருந்து நிலையம் 3 நடைமேடைகள் கொண்டது. மிட்னாபூர் தொடருந்து நிலையத்திலிருந்து ஹவுரா, கொல்கத்தா, மால்டா, பொகாரோ ஸ்டீல் சிட்டி, கரக்பூர், ராஞ்சி, போர்பந்தர், புருலியா, எர்ணாகுளம், ஆசன்சோல், ஜார்கிராம், தில்லி, புரி, பாட்னா, மும்பை, விழுப்புரம், கன்னியாகுமரி நகரங்களுக்கு தொடருந்துகள் செல்கிறது.  

## கல்வி

- ஈஸ்வர சந்திர வித்யாசாகர் பல்கலைக் கழகம்]]
- மிட்னாப்பூர் சட்டக் கல்லூரி
- ஓரியண்டல் அறிவியல் & தொழில்நுட்ப நிறுவனம்
- வித்தியாசாகர் ஆசிரியர் பயிற்சிக் கல்லூரி
- மிட்னாபூர் பல்நோக்கு தொழில்நுட்பக் கல்லூரி
- மிட்னாபூர் கலைக் கல்லூரி

## புகழ்பெற்றவர்கள்
- ஈஸ்வர சந்திர வித்யாசாகர், கல்வியாளர் & சமூக செயற்பாட்டாளர்
- குதிராம் போஸ், இந்திய விடுதலைப் போராட்ட வீரர்

## அடிக்குறிப்புகள்
# ஸ்பார்ட்டகஸ் (திரைப்படம்)



***ஸ்பார்ட்டகஸ்*** என்பது 1960 ஆம் ஆண்டு வெளிவந்த அமெரிக்க வரலாற்று நாடக காவிய திரைப்படமாகும். இதை ஸ்டான்லி குப்ரிக் இயக்கினார். இது ஹோவர்ட் ஃபாஸ்ட் எழுதிய 1951 ஆம் ஆண்டு வெளிவந்த ஸ்பார்ட்டகஸ் எனும் நாவலை அடிப்படையாகக் கொண்டு இயக்கப்பட்டது. இதற்கு திரைக்கதையை டால்டன் ட்ரம்போ என்பவர் எழுதினார். பண்டைய காலத்தில் நடைபெற்ற ஒரு அடிமை புரட்சியின் தலைவரான ஸ்பார்ட்டகஸின் வரலாற்று கதை மற்றும் மூன்றாம் செர்வில் யுத்தத்தில் நடைபெற்ற நிகழ்வுகள் ஆகியவற்றை தூண்டுகோலாக கொண்டு இந்த திரைப்படம் கதையமைக்கப்பட்டது. இந்த திரைப்படத்தில் ஸ்பார்ட்டகஸாக கிர்க் டக்ளஸும், ரோமானிய தளபதி மற்றும் அரசியல்வாதி மார்க்கஸ் லிசினியஸ் கிராசஸாக லாரன்ஸ் ஆலிவரும், லெண்டுலஸ் படியாடஸ் என்ற அடிமை வியாபாரியாக துணை நடிகருக்கான அகாதமி விருது பெற்ற பீட்டர் உஸ்டினோவும், ஜூலியஸ் சீசராக ஜான் கேவினும், வரினியாவாக ஜீன் சிம்மன்ஸும் மற்றும் செம்ப்ரோனியஸ் கிராச்சஸாக சார்லஸ் லாட்டனும் மற்றும் அன்டோனினசாக டோனி கர்டிஸும் நடித்திருந்தனர்.
# லீ ஹே-சான்



**லீ ஹே-சான்** (Lee Hae-chan) (பிறப்பு: ஜூலை 10, 1952) ஒரு தென் கொரிய அரசியல்வாதி, தற்போது தனது ஏழாவது முறையாக தேசிய சட்டமன்றத்தில் பணியாற்றி வருகிறார். ஆகஸ்ட் 27, 2018 இல், அவர் கொரியாவின் தாராளவாத ஜனநாயகக் கட்சியின் தலைவராக தேர்ந்தெடுக்கப்பட்டார்.  
அவர் தென் கொரியாவின் முன்னாள் பிரதமராக இருந்தார்.  

2004 ஆம் ஆண்டு சூன் அன்று ஜனாதிபதி ரோஹ் மூ-ஹியூன் அவர்களால் பரிந்துரைக்கப்பட்டவர் ஆவார். இந்த பரிந்துரை சூன் 29 அன்று தேசிய சட்டமன்றத்தால் உறுதிப்படுத்தப்பட்டு, சூன் 30 அன்று பதவியேற்றார். 2006 ஆம் ஆண்டு மார்ச் 14 ஆம் நாள் கோல்ப் விளையாட்டு தொடர்பான ஊழல் குற்றச்சாட்டு காரணமாக பதவி விலகினார். 1998 ஆம் ஆண்டு முதல் 1999 ஆம் ஆண்டு வரை கிம் டாய் ஜுங் அதிபராக இருந்த காலத்தில் இவர் கல்வித்துறை அமைச்சராகப் பணியாற்றியுள்ளார். கல்லூரி நுழைவு செயல்முறையை மறுசீரமைத்தல் மற்றும் ஆசிரியர்களின் ஓய்வூதிய வயதைக் குறைத்தல் உள்ளிட்ட விவாதத்திற்குரிய கல்வி சீர்திருத்தங்களுக்கு தலைமை தாங்கினார்.
# பாரிசு அமைதி மாநாட்டில் பங்கேற்பாளர்களின் பட்டியல், 1919-1920

ஆரஞ்சு நிறத்திலும், நடுநிலை நாடுகளில் சாம்பல் நிறத்திலும் சித்தரிக்கப்பட்டுள்ளன. ]]  
பாரிசு அமைதி மாநாடு, 1919-1920 முதல் உலகப் போருக்குப் பிறகு எதிர்காலத்தை வடிவமைக்க 27 நாடுகளை சேர்ந்த பிரதிநிதிகள் கலந்து கொண்டன. உருசியன் சோவியத் கூட்டமைப்புக்கு அழைபபு விடுக்கவில்லை. ஆஸ்திரியா-அங்கேரி, செர்மனி, பல்கேரியா மற்றும் ஒட்டோமான் பேரரசு ஆகிய நாடுகளை சில ஒப்பந்தங்களில் கையேழுத்து ஆகும் வரை மாநாட்டில் கலந்து கொள்ள அனுமதிக்கப்படவில்லை.  

## பிரதிநிதிகள்
**சோ பன்டியா கலோகிரா**

| ராபர்ட் போர்டன் | பிரதமர் போர்டன் கனடாவிற்கு தனது சொந்த இடத்தைப் பெற வெற்றிகரமாகப் போராடினார், கனடா கனடா பிரித்தானியப் பேரரசின் கீழ் கையெழுத்திடும் என்று ஒப்புக் கொள்ளப்பட்டது. |  |
| --- | --- | --- |
| லு சென்ங் சிங்யான்

வெலிங்ட்டன் கூ

கங் ருலின் | பாரிஸ் அமைதி மாநாட்டின் போது சீனாவில் இரண்டு அரசாங்கங்கள் இருந்தன: பெய்ஜிங்கில் உள்ள முதல் சீனக் குடியரசு (1912-1928) மற்றும் சுன் இ சியன் குவாங்சௌ அடிப்படையாகக் கொண்ட குவோமின்டாங்இயக்கம். இருப்பினும், பாரிசில் ஒன்றுபட்ட சீனாவாகத்தான் விவாதங்களை முன்வைத்தனர். |  |
| Antonio Sanchez de Bustamante |  |  |
| Karel Kramar |  |  |
| Enrique Darn y de Alsua |  |  |
| Georges Clemenceau |  |  |
| Eleftherios Venizelos

Nicolas Politis |  |  |
| Joaquín Méndez |  |  |
| Tertullien Guilbaud |  |  |
| Rustem Haioar

Abdul Hadi Aouni | Hejaz சவூதி அரேபியாவாக மாறியது |  |
| Policarpo Bonilla |  |  |
| Edwin Samuel Montagu

Ganga Singh |  |  |
| Vittorio Emanuele Orlando |  |  |
| Saionji Kinmochi

Makino Nobuaki |  |  |
| Kim Kyu-sik | From the Korean Provisional Government, in-exile in China. |  |
| Charles D. B. King |  |  |
| William Ferguson Massey |  |  |
| Salvador C |  |  |
| Antonio Burgos |  |  |
| Carlos Candamo |  |  |
| Ignacy Jan Paderewski |  |  |
| Afonso Costa |  |  |
| Sergey Sazonov | உருசியா அரசியலமைப்பு சபையின் வாரிசு மற்றும் உருசியா வெள்ளை இயக்கத்தின் அரசியல் பிரிவான உருசியா மாகாண சபையை (இளவரசர் லெவோவ் தலைமையில்) பிரதிநிதித்துவப்படுத்தினார். |  |
| Jan Smuts

Louis Botha |  |  |
| டேவிட் லாய்டு ஜார்சு |  |  |
| ஊட்ரோ வில்சன் |  |  |
| சுவான் அன்டோனியோ |  |  |
| நிக்கோலா பாசிக்

சுலபோடன் யுவானிங்

மொட்ராக்

மிலாங்கொ ரடொமோர் | Later Kingdom of Yugoslavia | } |

## பிற பிரதிநிதிகள்

- அந்தோராவின் அதிபர் கலந்துகொள்ள அழைக்கப்படவில்லை. அந்தோரா போரில் ஈடுபடுவதற்கான பிரச்சினைகள் 24 செப்டம்பர் 1958 அன்று ஒரு சமாதான ஒப்பந்தம் கையெழுத்தானது.
- அங்கீகரிக்கப்படாத ஐரிசு குடியரசு 1916 அங்கீகரிக்கப்படும் என்ற நம்பிக்கையில் பிரதிநிதிகளை அனுப்பியது, ஆனால் கூட்டத்தில் கலந்து அனுமதிக்கவில்லை.
- பாரிசு அமைதி மாநாட்டில் ஈராக்கின் பைசல் கட்சியின் லாரன்சு கலந்து கொண்டார்.
- பாலஸ்தீனத்தில் ஒரு யூத அரசை அரசை நிறுவ சீயோனிச பிரதிநிதிநிதிகள் மாநாட்டில் கலந்து கொண்டது.
- பாரிசு மாநாட்டில் இடங்கள் மறுக்கப்பட்ட போதிலும் , மகளிர் வாக்குரிமைக்கான பிரெஞ்சு ஒன்றியத்தின் தலைவரான மார்குரைட் டி விட்-ஸ்க்லம்பெர்கரின் தலைமையில், ஒரு கூட்டணி மகளிர் மாநாடு (IAWC) கூட்டப்பட்டு 1919 பிப்ரவரி 10 முதல் ஏப்ரல் 10 வரை நடைபெற்றது.
# அலுமினியம் டையைதரசன் பாசுபேட்டு



**அலுமினியம் டையைதரசன் பாசுபேட்டு** *(Aluminium dihydrogenphosphate)* என்பது Al(H<sub>2</sub>PO<sub>4</sub>)<sub>3</sub><sup>.</sup>xH<sub>2</sub>O என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இவ்வாய்ப்பாட்டிலுள்ள x = 0 அல்லது 3 ஆக் இருக்கும். இவை வெண்மை நிறங்கொண்ட திண்மங்களாகும். சூடுபடுத்தும்போது இவை ஒரு தொடர் வரிசையில் தொடர்புடைய பாலிபாசுபேட்டு உப்புகளாக மாறுகின்றன. அலுமினியம் டிரைபாசுபேட்டு (AlH<sub>2</sub>P<sub>3</sub>O<sub>10</sub><sup>.</sup>2H<sub>2</sub>O), அலுமினியம் எக்சாமெட்டாபாசுபேட்டு (Al<sub>2</sub>P<sub>6</sub>O<sub>18</sub>), அலுமினியம் டெட்ராமெட்டாபாசுபேட்டு (Al<sub>4</sub>(P<sub>4</sub>O<sub>12</sub>)<sub>3</sub>) உள்ளிட்டவை அத்தொடர்வரிசை சேர்மங்களில் சிலவாகும். இந்த உப்புகளில் சில தீயணைப்பு மற்றும் சிறப்புக் கண்ணாடிகளில் உட்கூறுகளாகப் பயன்படுத்தப்படுகின்றன.  

நான்முக டையைதரசன் பாசுபேட்டு ஈந்தணைவிகளால் இணைக்கப்பட்ட எண்முக Al3+ மையங்கள் இவற்றின் கட்டமைப்பில் உள்ளதாக எக்சு கதிர் படிகவியல் ஆய்வுகள் தெரிவிக்கின்றன. டையைதரசன் பாசுபேட்டு ஈந்தணைவிகள் ஒற்றை ஈதல் பிணைப்புச் சேர்மமாக Al3+ அயனியுடன் பிணைந்துள்ளன.
# சோடியம் 1,3-டைதயோல்-2-தயோன்-4,5-டைதயோலேட்டு



**சோடியம் 1,3-டைதயோல்-2-தயோன்-4,5-டைதயோலேட்டு** *(Sodium 1,3-dithiole-2-thione-4,5-dithiolate)* என்பது Na<sub>2</sub>C<sub>3</sub>S<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தகச் சேர்மமாகும். இதை சுருக்கமாக Na<sub>2</sub>dmit என்று குறிப்பிடுவர். 1,3-டைதயோல்-2-தயோன்-4,5-டைதயோல் என்ற இணை காரத்தின் சோடியம் உப்பு என்று இவ்வுப்பு விவரிக்கப்படுகிறது. டைத்யோலீன் அணைவுச் சேர்மங்கள் மற்றும் டெட்ராதயாபல்வேலென்கள் தயாரிப்பதற்கான முன்னோடிச் சேர்மமாக சோடியம் 1,3-டைதயோல்-2-தயோன்-4,5-டைதயோலேட்டு கருதப்படுகிறது.  

கார்பன் டை சல்பைடுடன் சோடியம் சேர்த்து ஒடுக்கம் செய்வதால் 1,3-டைதயோல்-2-தயோன்-4,5-டைதயோலேட்டு சேர்மம் சோடியம் டிரைதயோகார்பனேட்டுடன் சேர்ந்து கிடைக்கிறது.  
: 4 Na + 4 CS<sub>2</sub> → Na<sub>2</sub>C<sub>3</sub>S<sub>5</sub> + Na<sub>2</sub>CS<sub>3</sub>  
dmit<sup>2-</sup> எனப்படும் 1,3-டைதயோல்கள் வரையறுக்கப்படுவதற்கு முன்னர் கார்பன் டை சல்பைடு ஒடுக்கம் டெட்ரா தயோ ஆக்சலேட்டை (Na<sub>2</sub>C<sub>2</sub>S<sub>4</sub>) கொடுக்கும் என கருதப்பட்டது.  

C<sub>3</sub>S<sub>5</sub><sup>2-</sup> என்ற ஈரெதிர்மின் அயனி சிங்கேட்டு அணைவின் டெட்ராயெத்தில் அமோனியம் உப்பாக தூய்மைப்படுத்தப்பட்டது. இந்த உப்புடன் பென்சாயில் குளோரைடைச் சேர்த்து சூடுபடுத்தினால் பிசு(தயோயெசுத்தர்) அணைவாக மாற்றலாம்:]]  
Na<sub>2</sub>dmit சேர்மம் கந்தக-ஆல்கைலேற்றத்திற்கு உட்படுகிறது இதன் கரைசல்கள் சம உருவ 1,2-டைதயோல்டைதயோலேட்டைக் கொடுக்கிறது.
# இரவீந்திர நரேன் சிங்


**இரவீந்திர நரேன் சிங்** *(Rabindra Narain Singh)* என்பவர் ஓர் இந்திய எலும்பியல் அறுவை சிகிச்சை நிபுணராவார். 2006-07 ஆம் ஆண்டில் இவர் பீகார் எலும்பியல் சங்கத்தின் தலைவராக இருந்தார். பாட்னாவிலுள்ள அனூப் நினைவு எலும்பியல் மையம் மற்றும் ஆராய்ச்சி நிறுவனத்தில் கவுரவ ஆலோசகராக சிங் பொறுப்பு வகித்தார். மேலும் இந்நிறுவனத்தில் அமைந்துள்ள அனூப் எலும்பியல் நிறுவனம் மற்றும் மறுவாழ்வு மையத்தின் இயக்குனராகவும் பணிபுரிந்தார். எடின்பரோவின் ராயல் அறுவை சிகிச்சைக் கல்லூரியில் சக உறுப்பினராகவும் இந்திய மருத்துவ கழகத்தின் மருத்துவ நிபுணர்கள் சங்கத்தின் ஓர் உறுப்பினராகவும் சிங் இருந்தார். பாட்னாவில் அமைந்திருந்த அகில இந்திய மருத்துவ அறிவியல் கழக நிறுவன நெறிமுறைக் குழுவின் தலைவர் பொறுப்பில் இருந்தார். இவற்றைத் தவிர இந்திய செஞ்சிலுவை சங்கத்தின் பீகார் கிளையின் தற்காலிக குழு உறுப்பினர் மற்றும் இந்திய கால் மற்றும் கணுக்கால் சங்கத்தின் வாழ்நாள் உறுப்பினர் போன்ற பல பொறுப்புகளில் சிங் இருந்தார். இந்திய அரசின் நான்காவது உயர் குடிமகன் விருதான பத்மசிறீ விருதை மருத்துவ அறிவியலில் சிங்கின் சிறந்த பங்களிப்புகளுக்காக 2010 ஆம் ஆண்டில் இந்திய அரசு இவருக்கு வழங்கியது.
# முர்சிதாபாத்



**முர்சிதாபாத்** (**Murshidabad**) (Pron: ˈmʊəʃɪdəˌbɑ:d/bæd or ˈmɜ:ʃɪdəˌ) இந்தியாவின் மேற்கு வங்காளம் மாநிலத்தில் உள்ள முர்சிதாபாத் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது ஹூக்ளி ஆற்றின் கரையில் அமைந்துள்ளது. இது மாநிலத் தலைநகரம் கொல்கத்தாவிற்கு வடக்கே 238 கிலோ மீட்டர் தொலைவில் உள்ளது.  

வங்காள நவாப்புகளின் தலைநகமாக இருந்த முர்சிதாபாத் நகரம், 1757-இல் நடைபெற்ற பிளாசி சண்டையில் ஆங்கிலேயர்கள், நவாப் சிராச் உத் தவ்லாவிடமிருந்து முர்சிதாபாத் நகரத்தைக் கைப்பற்றினர். பின்னர் ஆங்கிலேயர்கள் தங்கள் தலைநகரத்தை கொல்கத்தாவில் நிறுவியதால், முர்சிதாபாத் நகரம் தனது செல்வாக்கை இழந்தது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 16 வார்டுகளும், 9,829 வீடுகளும் கொண்ட முர்சிதாபாத் நகரத்தின் மொத்த மக்கள்தொகை 44,019 ஆகும். அதில் 21,842 ஆண்கள் மற்றும் 21,842 பெண்கள் உள்ளனர். ஆறு வயதிற்குட்பட்ட குழந்தைகள் 4414 (10.03%) ஆகவுள்ளனர். பாலின விகிதம் 1000 ஆண்களுக்கு, 985 பெண்கள் வீதம் உள்ளனர். சராசரி எழுத்தறிவு 81.94% ஆகவுள்ளது. மக்கள்தொகையில் இந்துக்கள் 75.09%, முஸ்லீம்கள் 23.86%, மற்றும் பிறர் 1.05% ஆகவுள்ளனர்.  
## தொடருந்து நிலையம்
4 நடைமேடைகளைக் கொண்ட முர்சிதாபாத் தொடருந்து நிலையத்திலிருந்து கொல்கத்தாவின் புறநகரில் உள்ள சியால்தா தொடருந்து நிலையத்திற்கு தொடருந்துகள் இயக்கப்படுகிறது.
# மால்டா நகரம்



**மால்தா** (**Malda** or **English Bazar**) இந்தியாவின் மேற்கு வங்காளம் மாநிலத்தில் உள்ள மால்டா மாவட்டத்தின் நிர்வாகத் தலைநகரமும், நகராட்சியும் ஆகும். இது ஹவுராக்கு வடக்கே 319 கிலோ மீட்டர் தொலைவில் உள்ளது. இது மகானந்தா ஆற்றின் கரையில் உள்ளது.  

## உள்ளாட்சி நிர்வாகம்
மால்தா நகரம், இங்கிலீஷ் பஜார் நகராட்சி மன்றம் மற்றும் பழைய மால்டா நகராட்சி மன்றங்களைக் கொண்டுள்ள்து. இங்கிலீஷ் பஜார் நகராட்சி 26 வார்டுகளும், பழைய மால்தா நகராட்சி 29 வார்களும் கொண்டுள்ளது.  

## போக்குவரத்து
### தொடருந்து நிலையங்கள்

மால்தா நகரத்தில் 4 தொடருந்து நிலையங்கள் உள்ளது. அவைகள் 1 இங்கிலீஷ் பஜார் தொடருந்து நிலையம், 2 பழைய மால்தா தொடருந்து நிலையம்], 3 மால்டா நீதிமன்ற தொடருந்து நிலையம்] மற்றும் 4 கௌர் மால்தா தொடருந்து நிலையம்].  

## மக்கள் தொகை பரம்பல்
மால்தா இங்கிலீஷ் பஜார் நகராட்சி மற்றும் பழைய மால்தா நகராட்சி எனும் இரண்டு நகராட்சிகளைக் கொண்டது.  
### இங்கிலீஷ் பஜார் நகராட்சி
2011-ஆம் ஆண்டின் மக்கள் தொகை கணக்கெடுப்பின் படி, **இங்கிலீஷ் பஜார்** நகராட்சி 31 வார்டுகளும், 205,521 மக்கள்தொகையும் கொண்டது. அதில் ஆண்கள் 106,824 மற்றும் 98,697 பெண்கள் உள்ளனர். ஆறு வயதிற்குட்பட்ட குழந்தைகள் ஆகவுள்ளனர். பாலின விகிதம் 1000 ஆண்களுக்கு, பெண்கள் வீதம் உள்ளனர். சராசரி எழுத்தறிவு ஆகவுள்ளது. மக்கள்தொகையில் இந்துக்கள் , முஸ்லீம்கள் , கிறித்தவர்கள் , சமணர்கள் , மற்றும் பிறர் ஆகவுள்ளனர்.  
### பழைய மால்தா நகராட்சி
பழைய மால்தா நகராட்சி 18 வார்டுகளும் 16,479 வீடுகளும் கொண்டது. மால்தா மொத்த மக்கள்தொகை 84,012 ஆகும். அதில் ஆண்கள் 36,592 மற்றும் பெண்கள் 36,592 உள்ளனர். ஆறு வயதிற்குட்பட்ட குழந்தைகள் 8511 (10.13%) ஆகவுள்ளனர். பாலின விகிதம் 1000 ஆண்களுக்கு, 772 பெண்கள் வீதம் உள்ளனர். சராசரி எழுத்தறிவு 75.60% பெற்றவர்கள் ஆகவுள்ளனர். மக்கள்தொகையில் இந்துக்கள் 86.44%, முஸ்லீம்கள் 13.23%, கிறித்தவர்கள் 0.11%, மற்றும் 0.22% ஆகவுள்ளனர்.  

## கல்வி
- கௌர் வங்காளம் பல்கலைக் கழகம்
- மால்தா கல்லூரி
- கனி கான் சௌத்திரி பொறியியல் & தொழில்நுட்பக் கல்லூரி
- ஐஎம்பிஎஸ் பொறியியல் & தொழில்நுட்பக் கல்லூரி
- மால்தா பல்நோக்கு தொழில்நுட்பக் கல்லூரி
- மால்தா மருத்துவக் கல்லூரி
- மால்தா பெண்கள் கல்லூரி
# சோடியம் அலுமினோசிலிக்கேட்டு



**சோடியம் அலுமினோசிலிக்கேட்டு** *(Sodium aluminosilicate)* என்பது சோடியம், அலுமினியம், சிலிக்கன், ஆக்சிசன் ஆகிய தனிமங்களால் ஆக்கப்பட்டு அத்துடன் சிறிதளவு தண்ணீரும் சேர்ந்திருக்ககூடிய ஒரு சேர்ம்ம் ஆகும். செயற்கை முறை படிக உருவமற்ற சோடியம் அலுமினோசிலிகேட்டு, இயற்கையாகத் தோன்றும் ஒரு சில தாதுக்கள் மற்றும் செயற்கை சியோலைட்டுகள் போன்றவையும் இதில் அடங்கும். செயற்கை முறை படிக உருவமற்ற சோடியம் அலுமினோசிலிகேட்டு ஐரோப்பிய ஒன்றிய எண் 554 என அடையாளம் கொடுக்கப்பட்டு ஓர் உணவு கூட்டுசேர் பொருளாகப் பயன்படுத்தப்படுகிறது.  
## படிக உருவமற்ற சோடியம் அலுமினோசிலிகேட்டு
இந்தச் சேர்மம் பரந்த அளவிலான கலவைகளுடன் தயாரிக்கப்பட்டு பல வேறுபட்ட பயன்பாடுகளைக் கொண்டுள்ளது. உணவில் ஒரு கூட்டுசேர் பொருளாக ஐ 554 என அடையாளமிடப்பட்டு பயன்படுத்தப்படுகிறது. இங்கு இது ஒரு கட்டியாதல் தடுப்பு முகவராக செயல்படுகிறது. பலவிதமான கலவைகளுடன் தயாரிக்கப்படுவதால், இது ஒரு நிலையான விகிதவியல் அளவு கொண்ட இரசாயன கலவை அல்ல. 14SiO<sub>2</sub>•Al<sub>2</sub>O<sub>3</sub>•Na<sub>2</sub>O•3H<sub>2</sub>O,(Na<sub>2</sub>Al<sub>2</sub>Si<sub>14</sub>O<sub>32</sub>•3H<sub>2</sub>O). என்ற கலவையே படிக உருவமற்ற சோடியம் அலுமினோசிலிக்கேட்டு என்று ஒரு அனுப்புனர் தெரிவிப்பது குறிப்பிடத்தக்கது.  

அமெரிக்க உணவு மற்றும் மருந்து நிர்வாகம் அந்நாட்டு சட்டப் பிரிவு 21 சி.எப்.ஆர் 182.2227 இன் கீழ் சோடியம் அலுமினோ சிலிக்கேட்டை நேரடியாகப் பயன்படுத்தக்கூடிய ஒரு வேதிப்பொருளாக அங்கீகரித்துள்ளது. மருத்துவக் கொள்கலன்களில் சோடியம் அலுமினோசிலிக்கேட்டு மூலக்கூற்று சல்லடையாகப் பயன்படுகிறது.  
சோடியம் அலுமினோசிலிகேட்டு மேலும் பலவாறாகப் பட்டியலிடப்படுகிறது. :  
- அலுமினியம் சோடியம் உப்பு
- சோடியம் சிலிக்கோஅலுமினேட்டு
- அலுமினோசிலிசிக் அமிலத்தின் சோடியம் உப்பு
- சோடியம் அலுமினியம் சிலிக்கேட்டு
- அலுமினியம் சோடியம் சிலிக்கேட்டு
- சோடியம் சிலிகோ அலுமினேட்டு
- சாசில்
இயற்கையாகத் தோன்றும் கனிமங்களும் சிலசமயங்களில் வேதியல் பெயரிட்டு அழைக்கப்படுகின்றன. அல்பைட்டு (NaAlSi3O8) மற்றும் யேதைட்டு (NaAlSi2O6) உள்ளிட்டவை இதற்கு எடுத்துக் காட்டுகளாகும்.  

## செயற்கை சியோலைட்டுகள் சில நேரங்களில் சோடியம் அலுமினோசிலிக்கேட்டு
செயற்கை சியோலைட்டுகளின் அணைவுக் கட்டமைப்பும் உதாரணங்களும்:  
- Na<sub>12</sub>Al<sub>12</sub>Si<sub>12</sub>O<sub>48</sub>•27H<sub>2</sub>O, சியோலைட்டு ஏ –சலவைத் தொழிலில் பயன்படுகிறது.
- Na<sub>16</sub>Al<sub>16</sub>Si<sub>32</sub>O<sub>96</sub>•16H<sub>2</sub>O, அனால்சைம், ஐயுபிஏசி குறியீடு ஏ.என்.ஏ
- Na<sub>384</sub>Al<sub>384</sub>Si<sub>384</sub>O<sub>1536</sub>•518H<sub>2</sub>O, லிண்டே வகை என்
# மன்சூர் அசன் கான்



**மன்சூர் அசன் கான்** *(Mansoor Hasan Khan)* என்பவர் ஓர் இந்திய இருதயநோய் நிபுணராவார். உத்திரபிரதேச மாநிலம் லக்னோவில் அமைந்துள்ள கிங் சியார்ச்சு மருத்துவப் பல்கலைக்கழகத்தில் லாரி இருதயவியல் மையத்தை அமைப்பதில் இவர் முக்கிய பங்காற்றினார். 2011 ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருதை இந்திய அரசு இவருக்கு வழங்கி கௌரவித்தது.  

## வாழ்க்கை

மன்சூர் இந்தியாவின் உத்தரப்பிரதேசம் மாநிலத்தில் உள்ள அலிகார் மாவட்டத்தில் 1938 ஆம் ஆண்டில் பதான் குடும்பத்தில் பிறந்தார். இந்திய இருதய சங்கத்தின் முன்னாள் தலைவர் மற்றும் இந்திய இராணுவ படைகள், லண்டன் குரோம்வெல் மருத்துவமனை, புது தில்லியின் எசுகார்ட்சு மருத்துவமனை போன்ற பல்வேறு மருத்துவ மனைகளில் ஆலோசகர் பொருப்புகளில் இருந்தார். மேலும்அலிகர் முசுலீம் பல்கலைக்கழகம், சாமியா மில்லியா இசுலாமியா, கான்பூர் பல்கலைக்கழகம் மற்றும் லக்னோ பல்கலைக்கழங்களின் நிர்வாக சபைகளில் ஓர் உறுப்பினராக மன்சூர் இருந்தார். தேசிய மற்றும் சர்வதேச பத்திரிகைகளில் 50 எண்ணிக்கைக்கும் மேற்பட்ட கட்டுரைகளை வெளியிட்டுள்ளார். மேலும் 30 எண்ணிக்கைக்கும் மேற்பட்ட மருத்துவ முதுகலை மாணவர்களுக்கு வழிகாட்டியுள்ளார். லக்னோ இந்திய மருத்துவ சங்கம், இவருக்கு மரியாதை சான்றிதழ் வழங்கியது. 2011 ஆம் ஆண்டு இந்திய அரசின் நான்காவது உயர் குடிமகன் விருதான பத்ம சிறீ விருதை இந்திய அரசு மருத்துவத் துறையில் சிறந்த பங்களிப்புகளுக்காக மன்சூருக்கு வழங்கப்பட்டது.
# பிரேவ் (2012 திரைப்படம்)


***பிரேவ்*** (ஆங்கிலம்: ***Brave***) என்பது 2012 ஆம் ஆண்டு வெளிவந்த கணினி மூலம் உருவாக்கப்பட்ட படங்களைக் கொண்ட அமெரிக்க கற்பனை திரைப்படமாகும். இதனை பிக்ஸர் அணிமேஷன் ஸ்டுடியோஸ் தயாரித்தது. வால்ட் டிஸ்னி பிக்சர்ஸ் வெளியிட்டது. மார்க் ஆண்ட்ரூஸ் மற்றும் பிரண்டா சாப்மன் ஆகியோர் இயக்குனர்களாகவும், ஸ்டீவ் பர்செல் துணை இயக்குனராகவும் பணியாற்றினார். இந்த திரைப்படத்திற்கு கதையை சாப்மன் உருவாக்கினார். திரைக்கதையானது ஆண்ட்ரூஸ், பர்செல், சாப்மன் மற்றும் ஐரீன் மெக்கி ஆகியோரால் உருவாக்கப்பட்டது. இந்த திரைப்படத்தை கேத்தரின் சரபியன் தயாரித்தார். ஜான் லாசெட்டர், ஆண்ட்ரூ ஸ்டான்டன் மற்றும் பீட் டாக்டர் ஆகியோர் நிர்வாக தயாரிப்பாளர்களாக பணியாற்றினர். இந்த திரைப்படத்தில் உள்ள கதாபாத்திரங்களுக்கு கெல்லி மெக்டொனால்டு, பில்லி கானலி, எம்மா தாம்ப்சன், ஜூலி வால்டர்ஸ், ராபி கோல்ட்ரேன், கெவின் மெக்கிட் மற்றும் கிரைக் பெர்குசன் ஆகியோர் குரல் கொடுத்திருந்தனர். ஸ்காட்லாந்தின் உயர்நிலப் பகுதிகளில் நடைபெறுவதாக இந்த திரைப்படத்தின் கதை அமைக்கப்பட்டிருந்தது. மெரிடா என்ற பெயருடைய ஒரு இளவரசியின் கதையைப் பற்றி இத்திரைப்படம் கூறுகிறது. அவள் பாரம்பரிய வழக்கமான நிச்சயிக்கப்படுவதில் இருந்து விலக்கு பெற விரும்புகிறாள். இது அவளது ராஜ்ஜியத்தில் பிரச்சினைகளை உருவாக்குகிறது. பிக்ஸர் நிறுவனத்தால் உருவாக்கப்பட்ட முதல் மற்றும் ஒரே டிஸ்னி இளவரசி தற்போதுவரை மெரிடா தான். இந்த படம் வெளியாவதற்கு முன்னர் இறந்த ஸ்டீவ் ஜாப்ஸிற்கு இப்படம் அர்ப்பணிக்கப்பட்டது.
# சியுரி



கல்லூரி]]  

**சியுரி** அல்லது **சுவ்ரி** (**Suri**-**Siuri**) இந்தியாவின் மேற்கு வங்காளம் மாநிலத்தில் உள்ள பிர்பூம் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது கொல்கத்தாவிற்கு வடமேற்கே 224.5 கிலோ மீட்டர் தொலைவில் உள்ளது. அருகமைந்த நகரங்கள்: ஆசன்சோல் 79 கி.மீ.; துர்காபூர் 60 கி.மீ. மற்றும் ராணிகஞ்ச் 62 கி.மீ..  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 18 வார்டுகளும், 15,385 வீடுகளும் கொண்ட சியுரி நகரத்தின் மொத்த மக்கள்தொகை 67,864 ஆகும். அதில் 34,579 ஆண்கள் மற்றும் பெண்கள் 33,285 உள்ளனர். ஆறு வயதிற்குட்பட்ட குழந்தைகள் 5935 (8.75%) ஆகவுள்ளனர். பாலின விகிதம் 1000 ஆண்களுக்கு, 963 பெண்கள் வீதம் உள்ளனர். சராசரி எழுத்தறிவு 86.95% ஆகவுள்ளது. மக்கள்தொகையில் இந்துக்கள் 73.65%, முஸ்லீம்கள் 25.86% மற்றும் பிறர் 0.48% ஆகவுள்ளனர்.  

## தொடருந்து நிலையம்
சிவ்ரி தொடருந்து நிலையம் வழியாக கொல்கத்தா, ராஞ்சி, சூரத், புரி, கவுகாத்தி, திப்ருகார் மற்றும் தாம்பரம் போன்ற நகரங்களுக்கு விரைவு வண்டிகளும், பயணியர் வண்டிகளும் செல்கிறது. சியுரிலிருந்து ஆசன்சோல் செல்ல 6 தொடருந்துகள் உள்ளது.  

## கல்வி
- பிர்பூம் கல்லூரி
- ஈஸ்வர சந்திர வித்யாசாகர் கல்லூரி
- பிர்பூம் பொறியியல் & தொழில்நுட்பக் கல்லூரி
- இராமகிருஷ்ணா சிற்பக் கல்லூரி
# பாங்குரா



**பாங்குரா** (**Bankura** இந்தியாவின் மேற்கு வங்காளம் மாநிலத்தில் உள்ள பாங்குரா மாவட்டத்தின் நிர்வாகத் தலைமையிடமும், நகராட்சியும் ஆகும். மேற்கு வங்காளத்தின் வடமேற்கில் அமைந்துள்ள பாங்குரா நகரம், கொல்கத்தாவிலிருந்து 168 கிலோ மீட்டர் தொலைவில் உள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, பாங்குரா நகரத்தின் மொத்த மக்கள்தொகை 1,37,386 ஆகும். அதில் ஆண்கள் 69,843 மற்றும் 67,543 பெண்கள் உள்ளனர். ஆறு வயதிற்குட்பட்ட குழந்தைகள் 12,148 ஆகவுள்ளனர். பாலின விகிதம் 1000 ஆண்களுக்கு, 967 பெண்கள் வீதம் உள்ளனர். சராசரி எழுத்தறிவு 86.12% ஆகவுள்ளது. மக்கள்தொகையில் இந்துக்கள் 92.24%, முஸ்லீம்கள் 6.50%, கிறித்தவர்கள் 0.79% மற்றும் பிறர் 0.47% ஆகவுள்ளனர்.  

## போக்குவரத்து

### தொடருந்துகள்

பாங்குரா தொடருந்து நிலையத்திலிருந்து ஹவுரா, கரக்பூர், போர்பந்தர், ராஞ்சி, புருலியா, தன்பாத், தில்லி, புவனேசுவரம், புரி, எர்ணாகுளம், சென்னை, பெங்களூரு, ஜம்மு, திப்ருகார், கவுகாத்தி போன்ற நகரங்களுக்கு தொடருந்துகள் செல்கிறது.  

## கல்வி
- பாங்குரா பல்கலைக் கழகம்
- பாங்குரா சாமிலானி மருத்துவக் கல்லூரி
- பாங்குரா பொறியில தொழில்நுட்பக் கல்லூரி
- ராய்ப்பூர் பல்நோக்கு தொழில்நுட்பக் கல்லூரி
- பாங்குரா அரசு பல்நோக்கு தொழில்நுட்பக் கல்லூரி
- மல்லபூம் தொழில்நுட்ப நிறுவனம்
- கே. ஜி. தொழில்நுட்ப நிறுவனம்
- சாமிலானி கிறித்தவக் கல்லூரி
- பாங்குரா சாமிலானி கல்லூரி
- பாங்குரா மாவட்ட பெண்கள் வித்தியாபீடம்
- ஜெய்மினி ராய் கல்லூரி, பாங்குரா
- இராமானந்த கல்லூரி, பாங்குரா

### தட்ப வெப்பம்
# கோயன் சகோதரர்கள்



**ஜோயல் கோயன் ** (பிறப்பு நவம்பர் 29, 1954) மற்றும் **ஈதன் கோயன் ** (பிறப்பு செப்டம்பர் 21, 1957),, **கோயன் சகோதரர்கள்** என்று அழைக்கப்படுபவர்கள், , ஐக்கிய அமெரிக்கத் திரைப்படத் தயாரிப்பாளர்கள் ஆவர். *நோ கண்ட்ரி பார் ஓல்ட் மென்* (2007), *ட்ரூ கிரிட்* (2010) போன்ற திரைப்படங்களை இயக்கி தயாரித்துள்ளனர். இருவரும் இணைந்து 13 அகாதமி விருதுகளுக்கு பரிந்துரைக்கப்பட்டுள்ளனர், தனித்தனியாக ஒருமுறை பரிந்துரைக்கப்பட்டுள்ளனர். சிறந்த அசல் திரைக்கதை, சிறந்த திரைப்படம், சிறந்த இயக்குநர் and சிறந்த தழுவிய திரைக்கதை ஆகிய அகாதமி விருதுகளை வென்றுள்ளனர்.  

## திரைப்படங்கள்
இவர்கள் இயக்கிய திரைப்படங்களில் சில:  

## விருதுகள்
| ஆண்டு | திரைப்படம் | அகாதமி விருதுகள் | பாஃப்தா விருதுகள் | கோல்டன் குளோப் விருதுகள் |  |  |  |
| --- | --- | --- | --- | --- | --- | --- | --- |
| 1991 | *பார்டன் பிங்க்* | align=3 | align=1 |  |  |  |  |
| 1996 | *ஃபார்கோ* | align=7 | align=2 | align=6 | align=1 | align=4 |  |
| 2000 | *ஒ பிரதர், வேர் ஆர்ட் தவு?* | align=2 | align=4 | align=2 | align=1 |  |  |
| 2001 | *த மேன் வூ வாசின்ட் தேர்* | align=1 | align=1 | align=1 | align=3 |  |  |
| 2007 | *நோ கண்ட்ரி பார் ஓல்ட் மென்* | align=8 | align=4 | align=9 | align=3 | align=4 | align=2 |
| 2008 | *பர்ன் ஆஃப்டர் ரீடிங்* | align=3 | align=2 |  |  |  |  |
| 2009 | *எ சீரியசு மேன்* | align=2 | align=1 | align=1 |  |  |  |
| 2010 | *ட்ரூ கிரிட்* | align=10 | align=8 | align=1 |  |  |  |
| 2013 | *இன்சைடு இலுவின் டேவிசு* | align=2 | align=3 | align=3 |  |  |  |
| 2014 | *அன்புரோக்கன்* | align=3 |  |  |  |  |  |
| 2015 | *பிரிட்ஜ் ஆஃப் சுபைஸ்* | align=6 | align=1 | align=9 | align=1 | align=1 |  |
| 2016 | *ஹெயில், சீசர்!* | align=1 | align=1 |  |  |  |  |
| 2018 | *த பேல்லடு ஆஃப் பசுடர் ஸ்கருக்சு* | align=3 | align=1 |  |  |  |  |

### அகாதமி விருதுகள்

| ஆண்டு | வென்றவர் | திரைப்படம் | முடிவு |
| --- | --- | --- | --- |
| **சிறந்த நடிகருக்கான அகாதமி விருது** |  |  |  |
| 2010 | ஜெப் பிரிட்ஜஸ் | *ட்ரூ கிரிட்* |  |
| **சிறந்த நடிகைக்கான அகாதமி விருது** |  |  |  |
| 1996 | பிரான்சிசு மெக்டார்மன்டு | *ஃபார்கோ* |  |
| **சிறந்த துணை நடிகருக்கான அகாதமி விருது** |  |  |  |
| 1991 | மைக்கேல் லெர்னர் | *பார்டன் ஃபிங்க்* |  |
| 1996 | வில்லியம் மேசி | *ஃபார்கோ* |  |
| 2007 | ஹாவியேர் பார்டெம் | *நோ கண்ட்ரி பார் ஓல்ட் மென்* |  |
| **சிறந்த துணை நடிகைக்கான அகாதமி விருது** |  |  |  |
| 2010 | ஹைலி ஸ்டெயின்பீல்ட் | *ட்ரூ கிரிட்* | } |

## புத்தகங்கள்
- (Includes all films up to *The Ladykillers* and some subsidiary works [*Crimewave*, *Down from the Mountain*, *Bad Santa*].)
- 
-
# ஏணிப்படிகள் (மலையாளத் திரைப்படம்)



**ஏணிப்படிகள்** என்பது தோப்பில் பாசி இயக்கத்தில் 1973 ஆம் ஆண்டு வெளியான இந்திய மலையாளத் திரைப்படம் ஆகும். இப்படத்தில் மது, சாரதா, ஜெயபாரதி, கவியூர் பொன்னம்மா ஆகியோர் முக்கிய வேடங்களில் நடித்தனர். இப்படத்திற்கு ஜி. தேவராஜன் இசை அமைத்தார். திருவிதாங்கூர் மன்னர் சுவாதி திருநாளின் இசையமைப்புகளும் படத்தில் பயன்படுத்தப்பட்டன.  

## கதைச் சுருக்கம்

சாதாரன குடும்பத்தைச் சேர்ந்த ஒருவனுக்கு தலைமைச் செயலகத்தில் பணி கிடைக்கிறது. அங்கு பணிபுரியும் உயர் அலுவலரின் உறவினர் பெண்ணை காதலில் வீழ்த்தி பதவி உயர்வு பெற்று கண்காணிப்பாளர், துறைச் செயலாளர், தலைமைச் செயலாளர் என உயர்கிறான். இப்படமானது அதிகார வர்கத்தின் அரசியலைப் பேசுவதாக உள்ளது.  

## நடிகர்கள்

- மது
- சாரதா
- ஜெயபாரதி
- கவியூர் பொன்னம்மா
- கே. பி.. ஏ. சி. லலிதா
- அடூர் பாசி
- சங்கராடி
- அடூர் பங்கஜம்
- ஆலும்மூடன்
- பகதூர்
- ஜமீலா மாலிக்
- கொட்டாரக்கர ஸ்ரீதரன் நாயர்
- எஸ். பி. பிள்ளை
- பீட்ரிஸ்

## இசை
ஜி. தேவராஜன் மற்றும் சுவாதி திருநாள் இசையமைத்த இப்படத்தின் பாடல் வரிகளை வயலார் ராமவர்மா, சுவாதி திருநாள், ஜெயதேவர், இராயிமன் தம்பி ஆகியோர் எழுதினர்.  
| 1 | "கனககுன்னில் நின்னு" | பி. மாதுரி | வயலார் ராமவர்மா |  |
| --- | --- | --- | --- | --- |
| 2 | "ஒன்னாம் மானம் பூமானம்" | கே. ஜே. யேசுதாஸ் | வயலார் |  |
| 3 | "பங்கஜாக்ஷன் கடல்வர்ணன்" | பி. லீலா, கோரஸ் | வயலார் |  |
| 4 | "பிராணநாதனினக்கு நல்கியா" | பி.மாதுரி | இராயிம்மன் தம்பி |  |
| 5 | "சரசா சுவதானா" | எம்.ஜி.ராதாகிருஷ்ணன், நெய்யட்டிங்கரா வாசுதேவன் | சுவாதி திருநாள் |  |
| 6 | "ஸ்வாதந்த்ரியம்" | பி. ஜெயச்சந்திரன், பி. மாதுரி | வயலார் |  |
| 7 | "யாஹி மாதவா" | பி. மாதுரி, கோரஸ் | ஜெயதேவர் | } |
# புருலியா



**புருலியா** (**Purulia**) இந்தியாவின் மேற்கு வங்காளம் மாநிலத்தில் உள்ள புருலியா மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது கொல்கத்தாவிற்கு வடமேற்கே 312.கிலோ மீட்டர் தொலைவில் உள்ளது.  
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 22 வார்டுகளும், 23,754 வீடுகளும் கொண்ட புருலியா நகரத்தின் மொத்த மக்கள்தொகை 1,21,067 ஆகும். அதில் 62,351 ஆண்கள் மற்றும் பெண்கள் 58,716 உள்ளனர். ஆறு வயதிற்குட்பட்ட குழந்தைகள் 12653 (10.45%) ஆகவுள்ளனர். பாலின விகிதம் 1000 ஆண்களுக்கு, 942 பெண்கள் வீதம் உள்ளனர். சராசரி எழுத்தறிவு 82.09% ஆகவுள்ளது. மக்கள்தொகையில் இந்துக்கள் 82.66%, முஸ்லீம்கள் 13.57%, கிறித்தவர்கள் மற்றும் பிறர் 2.22% ஆகவுள்ளனர்.  

## போக்குவரத்து
### இருப்புப் பாதை
புருலியா தொடருந்து நிலையத்திலிருந்து கொல்கத்தா, கரக்பூர், ஆசன்சோல், சாப்ரா, போர்பந்தர், தாம்பரம், டாடா நகர், திப்ருகார், கவுகாத்தி, பாட்னா, பொக்காரா ஸ்டீல் சிட்டி, ராஞ்சி, புரி, புவனேசுவரம் நகரங்களுக்கு தொடருந்துகள் செல்கிறது.  

## கல்வி
- சித்தோ கன்கோ பிர்ஷா பல்கலைக் கழகம்
- ரகுநாத்பூர் கல்லூரி
- அச்சுருராம் நினைவுக் கல்லூரி
- விக்ரம்ஜித் கோஸ்வாமி நினைவுக் கல்லூரி
- பல்ராம்பூர் கல்லூரி
- ஜெ. கே. கல்லூரி
- காசிப்பூர் மைக்கேல் மதுசூதன் மகாவித்தியாலயா
- நிஷ்தரணி மகளிர் கல்லூரி
- புருலியா அரசு பொறியியல் கல்லூரி
- புருலியா பல்நோக்கு தொழில்நுட்ப கல்லூரி
- சைனிக் பள்ளி
- இராமகிருஷ்ண மிசின் வித்தியா பீடம்

## புருலியா ஆயுத வழக்கு
# அஹ்மதுல்லா ஷா


**மௌலவி அஹ்மதுல்லா ஷா** (Ahmadullah Shah) (1787 - 5 ஜூன் 1858 பைசாபாத்தின் மௌலவி என புகழ்பெற்றவர் ) 1857 ஆம் ஆண்டு இந்திய கிளர்ச்சியின் தலைவராக இருந்தார். அவத் பிராந்தியத்தில் கிளர்ச்சியின் கலங்கரை விளக்கமாக அறியப்பட்டார்.  

ஜார்ஜ் புரூஸ் மல்லேசன் மற்றும் தாமஸ் சீடன் போன்ற பிரித்தானிய அதிகாரிகள் அஹ்மதுல்லாவின் தைரியம், வீரம், தனிப்பட்ட மற்றும் நிறுவன திறன்களைப் பற்றி குறிப்பிட்டுள்ளனர்.  

ஜி. பி. மல்லேசன் 1857 ஆம் ஆண்டின் இந்தியக் கிளர்ச்சியைப் பற்றி 6 தொகுதிகளாக எழுதிய தொகுப்பில் அஹ்மதுல்லா ஷாவின் செயல்களையும் திட்டங்களையும் பற்றி மீண்டும் மீண்டும் குறிப்பிட்டுள்ளார்.  

''தாமஸ் சீடன் அஹ்மதுல்லா ஷாவை பற்றி விவரிக்கும்பொழுது;  
சிறந்த திறன்களைக் கொண்ட மனிதர், பயமில்லாத தைரியம், கடுமையான உறுதிப்பாடு மற்றும் கிளர்ச்சியாளர்களிடையே மிகச் சிறந்த சிப்பாய்.  
- தாமஸ் சீடன்''  

அஹ்மதுல்லா ஷா இஸ்லாத்தினை பின்பற்றும் முஸ்லீமாகவும், மத ஒற்றுமையை பேனக்கூடியராகவும் இருந்தார். 1857 ஆம் ஆண்டு கிளர்ச்சியில், நானா சாஹிப் மற்றும் கான் பகதூர் கான் போன்றோர் இவருடன் இணைந்து போராடினார்கள்.  

ஆங்கிலேயர்களால் ஒருபோதும் மௌலவியை உயிருடன் பிடிக்க முடியவில்லை. அவரைப் பிடிக்க 50,000 ரூபாய் பரிசாக அறிவிக்கப்பட்டது. கடைசியில் பாவன் சிற்றரசின் ராஜா ஜகந்நாத் சிங் வஞ்சகமாக விருந்துக்கு அழைத்தது தெரியாமல் வந்த மௌலவியைக் கோட்டைக்குள் யானையுடன் நுழைந்தவுடன் கதவுகள் சாத்தப்பட்டன. வஞ்சகத்தினை உணர்ந்து வெளியேற எத்தணிக்கும் முன்பே ராஜா ஜகந்நாத் சிங் தம்பி பல்தேவ் சிங் துப்பாக்கியால் சுட்டு கொன்றான். தலை துண்டிக்கப்பட்டு பரங்கி மாஜிஸ்திரேட்டுக்கு வழங்கப்பட்டது. எஞ்சிய உடல் துண்டு துண்டாக்கப்பட்டு தீயிலிட்டு சுட்டு பொசுக்கினர். ராஜா ஜெகந்நாத் சிங்கிற்க்கு அறிவிக்கப்பட்ட பரிசு வழங்கப்பட்டது. அடுத்த நாள், மௌலவியின் தலை கோட்வாலியில் உள்ள காவல் நிலையம் முன்பு தூக்கிலிடப்பட்டது. 1857 ல் நடைப்பெற்ற இத்துயர சம்பவத்தினை மற்றொரு புரட்சியாளர் பஸல்-உல்-ஹக் கைராபாதி சாட்சி பகற்கின்றார்.  

## குடும்பம்
அஹ்மதுல்லா ஷாவின் குடும்பம் ஹர்தோய் மாகாணத்தில் கோபாமன் பகுதியின் வசித்தனர். இவரது தந்தை குலாம் உசேன் கான் ஹைதர் அலியின் இராணுவத்தில் மூத்த அதிகாரியாக இருந்தார். அவரது முன்னோர்கள் ஆயுதங்களின் பெரும் நிபுணர்களாக இருந்தனர்.  
அஹ்மதுல்லா ஷா ஒரு சுன்னி முஸ்லீம் மற்றும் ஒரு வசதியான குடும்பத்தைச் சேர்ந்தவராக இருந்தார், மேலும் அவருக்கு ஆங்கிலத்தில் நல்ல புலமை இருந்தது. தனது பாரம்பரிய இஸ்லாமிய கல்வியோடு, நலன் சார்ந்த விசயங்களில் பயிற்சியும் பெற்றார்.  

அவர் இங்கிலாந்து, சோவியத் யூனியன், ஈரான், ஈராக், ஆகிய நாடுகளுக்குச் சென்றதோடு மெக்கா மற்றும் மதீனா - ஹஜ் கடமையயும் நிகழ்த்தினார்.  

## ஆதாரங்கள்
# வாஸ்தவம்


**வாஸ்தவம்** (*Vaasthavam*, பொருள் : உண்மை ) என்பது 2006 ஆம் ஆண்டய இந்திய மலையாள மொழி அரசியல் திரில்லர் திரைப்படமாகும். இதை பாபு ஜனார்த்தனன் எழுத எம். பத்மகுமார் இயக்கியுள்ளார். இப்படத்தின் கதையானது பாலச்சந்திரன் அடிகா ( பிரித்விராஜ் சுகுமாரன் ) என்ற இளைஞரைச் சுற்றி வருகிறது அரசியலில் அவரது எழுச்சி மற்றும் வீழ்ச்சியைப் பற்றியதாக இப்படம் உள்ளது. இப்படத்தின் கதையானது தகழியின் புதினமான *ஏணிப்படிகளை* தழுவியது ஆகும்*.*  

இப்படத்தில் நடித்த பிருத்விராஜுக்கு சிறந்த நடிகருக்கான கேரள மாநில திரைப்பட விருதைப் பெற்றார். மேலும் 24 வயதில் இந்த விருதைப் பெற்ற இளைஞர் என்ற பெருமையையும் பெற்றார்.  

## நடிகர்கள்

- பாலச்சந்திரனாக பிருத்விராஜ்
- சுமித்ராவாக காவ்யா மாதவன்
- சுரபியாக சம்விருதா சுனில்
- முரளி
- ஜெகதே சிறீகுமார்
- சிந்து மேனன்
- சாதிக்
- சுதீர் கரமணா
- உஷா
- ஜூனியர் சுமித்ராவாக ஷாலின் சோயா
- வரதா ஜிஷின்
- திரிப்பன் நம்பூதிரியாக சலீம் குமார்

## இசை
திரைப்படத்தின் பாடல்களுக்கான இசையை மெஸ்ட்ரோ அலெக்ஸ் பால் அமைக்க, பாடல்களை கிரீஷ் புத்தன்சேரி எழுதியுள்ளார்.  
| 1 | *அரா பவன்* | விது பிரதாப், ரிமி டோமி | தர்மவதி |
| --- | --- | --- | --- |
| 2 | *கதம் கொண்டா* | வித்யாதரன் | சிந்து பைரவி |
| 3 | *நாதா நீ வரும்போல்* | கே.எஸ் சித்ரா | சகானா |
| 4 | *நிண்டதி சந்தணா* | டிரடிசனல் | } |

## வரவேற்பு
இந்த திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றது.  
<sup data-ve-ignore="true">&#x5B; *<span title="This claim needs references to reliable sources. (July 2014)">மேற்கோள் தேவை</span>* &#x5D;</sup>  

### விருதுகள்

- சிறந்த நடிகருக்கான கேரள மாநில திரைப்பட விருது - பிரித்விராஜ் சுகுமாரன்
# அனுபவங்கள் பாலிச்சகள்


**அனுபவங்கள் பாலிச்சகள்** என்பது 1971 ஆம் ஆண்டைய மலையாளத் திரைப்படமாகும், இப்பபடானது தோப்பில் பாசி திரைக்கதை எழுத கே. எஸ். சேதுமாதவன் இயக்கிய படமாகும். இப்படத்தின் கதையானது தகழி சிவசங்கரப் பிள்ளை எழுதிய இதே பெயரிலான புதினத்தை அடிப்படையாகக் கொண்டது. இந்தப் படத்தில் சத்யன், பிரேம் நசீர் மற்றும் ஷீலா ஆகியோர் நடித்துள்ளர். படத்தின் காட்சிகள் அனைத்தும் படமாக்கப்படுவதற்கு முன்பே இறந்த சத்யனின் கடைசி படம் இது. இது மம்மூட்டி அறிமுகமான திரைப்படமும் இது ஆகும். இப்படத்தில் மம்முட்டி சிறிய துணைக் கதாபாத்திரத்தில் தோன்றியுள்ளார்.  

## கதைச்சுருக்கம்
இப்படமானது தொழிலாளர் தலைவனின் தடுமாறும் வாழ்கையைச் சுற்றியதாக உள்ளது. சங்கப் பணிகள் என்று வீட்டைக் கவனிக்காமல் அலைபவனாக நாயகன் இருக்கிறான். இதனால் பிள்ளைகள் உணவுக்காக அழும் சூழலும் நிலவுகிறது. இதுமட்டுமல்லாமல் மனைவி மீது சந்தேகம் கொண்டவனாகவும் நாயகன் இருக்கிறான். இப்படிபட்ட இவர்களின் வாழ்வை சொல்லுவதாக படத்தின் கதை உள்ளது.  
## நடிகர்கள்

- செல்லப்பன் / பிரபாகரனாக சத்யன்
- கோபாலனாக பிரேம் நசீர்
- பவானியாக ஷீலா
- பார்வதியாக கே.பி.ஏ.சி லலிதா
- குமரியாக குழந்தை நட்சத்திரம் சுமதி
- குட்டப்பனாக மாஸ்டர் செல்வி
- ராஜப்பனாக அடூர் பாசி
- ஹம்சாவாக பகதூர்
- கொச்சுன்னியாக சங்கராடி
- கொச்சுன்னியின் மனைவியாக பிலோமினா
- டி. கே. பாலசந்திரன்
- முத்துக்குளம் ராகவன் பிள்ளை
- என். கோவிந்தன் குட்டி
- பரவூர் பரதன்
- கிரிஷ்குமார்
- மம்மூட்டி (அங்கீகரிக்கப்படாத துணை நடிகர்)

## தயாரிப்பு
படத்தின் முதன்மை படப்பிடிப்பானது கோட்டயம் மற்றும் ஆலப்புழா மாவட்டங்களின் பல்வேறு பகுதிகளில் நடத்தபட்டது. உட்புறப் படப்பிடிப்புகள் விக்ரம், பரணி, சியாமளா படப்பிடிப்பு தளங்களில் படமாக்கப்பட்டது. படத்தின் கலை இயக்குநராக ஆர். பி. எஸ் மணி இருந்தார்.
# கில்லெர்மோ டெல் டோரோ



**கில்லெர்மோ டெல் டோரோ ** (; பிறப்பு அக்டோபர் 9, 1964) ஒரு மெக்சிக திரைப்பட இயக்குநர், எழுத்தாளர், தயாரிப்பாளர், நடிகர் மற்றும் கதாசிரியர் ஆவார். ஆசுக்கர் விருதுகள் வென்ற *பான்சு லாப்ரின்த்* (2006) மற்றும் *த சேப் ஆஃப் வாட்டர்* (2017) ஆகிய திரைப்படங்களை இயக்கியதிற்காக அறியப்படுகிறார். சிறந்த இயக்குநர் மற்றும் சிறந்த திரைப்படம் ஆகிய ஆசுக்கர் விருதுகளை வென்றுள்ளார்  
*குங் பூ பாண்டா 3* (2016) திரைப்படத்தின் நிர்வாக தயாரிப்பாளர் ஆவார்.  

இவரின் திரைப்படங்கள் பெரிதும் விசித்திரக் கதைகள் மற்றும் திகில் புனைவுகள் ஆகும். மெக்சிக திரைப்படத் தயாரிப்பாளர் அல்போன்சா குயூரான் மற்றும் அலெயாண்ரோ கோன்சாலசு இன்யாரிட்டு ஆகியோர் இவரின் நண்பர்கள் ஆவர். கூட்டாக இவர்கள் *த திரீ அமீகோசு ஆஃப் சினிமா* என்று அழைக்கப்படுகின்றனர்.  

## பன்முறை இணைந்து பணியாற்றியவர்கள்

இவருடன் இணைந்து பன்முறை பணியாற்றியவர்களில் சிலர்:  
- அல்போன்சா குயூரான் (*குரானிக்கில்சு*, *பான்சு லாப்ரின்த்*)
- ரமீன் ஜவாடி (*பசிபிக் ரிம்*, *த ஸ்டிரெயின்*)
- அலெக்சாண்டர் டெசுபிளாத் (*டிரோல்ஹன்டர்சு*, *த சேப் ஆஃப் வாட்டர்*, *பிநோக்கியோ*)
- டாம் ஹிடில்ஸ்டன் (*கிறிம்சன் பீக்*, *டிரோல்ஹன்டர்சு*)

## திரைப்படங்கள்

| ஆண்டு | திரைப்படம் | விநியோகித்தவர் |
| --- | --- | --- |
| 1993 | *கொரோனோசு* | பிரைம் பிலிம்சு S.L./அக்டோபர் திரைப்படங்கள் |
| 1997 | *மிமிக்* | மிரமாக்ஸ் |
| 2001 | *த டெவில்சு பேக்போன்* | வார்னர் சோக்பிலிம்சு A.I.E./சோனி பிக்சர்ஸ் கிளாசிக் |
| 2002 | *பிளேடு II* | நியூ லைன் சினிமா |
| 2004 | *ஹெல்பாய்* | சோனி பிக்சர்சு வெளியீடு |
| 2006 | *பான்சு லாப்ரின்த்* | வார்னர் புரோஸ். பிக்சர்சு |
| 2008 | *ஹெல்பாய் II: தி கோல்டன் ஆர்மி* | யுனிவர்சல் ஸ்டுடியோஸ் |
| 2013 | *பசிபிக் ரிம்* | வார்னர் புரோஸ். பிக்சர்சு |
| 2015 | *கிறிம்சன் பீக்* | யூனிவர்சல் பிக்சர்சு |
| 2017 | *த சேப் ஆஃப் வாட்டர்* | சர்ச்லைட் பிக்சர்ஸ் |
| 2021 | *பிநோக்கியோ* | நெற்ஃபிளிக்சு |
| TBA | *நைட்மேர் ஆல்லி* | சர்ச்லைட் பிக்சர்ஸ் |

## புத்தகங்கள்
| ஆண்டு | தலைப்பு |  |
| --- | --- | --- |
| 2009 | *த ஸ்டிரெயின்* |  |
| 2010 | *த ஃபால்* |  |
| 2011 | *த நைட் எடர்னல்* |  |
| 2016 | *டிரோல்ஹன்டர்சு* |  |
| 2018 | *த சேப் ஆஃப் வாட்டர்* |  |
| 2019 | *பான்சு லாப்ரின்த்* | } |
# ராஜாவுக்கு செக்



**ராஜாவுக்கு செக்** (*Rajavukku Check*) சாய் ராஜ்குமார் எழுதி இயக்கி 2020ஆம் ஆண்டு வெளியான தமிழ் மொழித் திரைப்படம். இத்திரைப்படத்தில் சேரன் முன்னணி கதாப்பாத்திரத்தில் நடிக்க, துணை வேடங்களில் நடிகைகள் சிருஷ்டி டங்கே, சரயு மற்றும் நந்தனா வர்மா ஆகியோருடன் எதிர்மறை கதாப்பாத்திரத்தில் இர்பான் நடித்துள்ளனர். இப்படத்திற்கு வினோத் யஜமான்யா இசையமைத்து, எம்.எஸ். பிரபு ஒளிப்பதிவு செய்துள்ளார்.  

## நடிகர்கள்

- ராஜா செந்தூர் பாண்டியனாக சேரன்
- ஆதிராவாக ஸ்ருஷ்டி டாங்கே
- கவுரியாக சரயு மோகன், ராஜா செந்தூர் பாண்டியனின் மனைவி
- ராஜா செந்தூர் பாண்டியனின் மகளாக நந்தனா வர்மா
- அக்ஷயாக இர்பான்

## தயாரிப்பு
இயக்குநர் சாய் ராஜ்குமார், *மழை* (2005) மற்றும் ஹலோ பிரீமிஸ்டாரா (2007) திரைப்படங்களின் மூலம் பிரபலமானவர். இந்த திரைப்படத்தின் மூலம் இயக்குநராக மறுபிரவேசம் செய்தார். இந்த திரைப்படம் மலையாளத் திரைப்பட தயாரிப்பாளர்களான சோமன் பல்லட் மற்றும் தாமஸ் கொக்கட் ஆகியோரைத் தமிழ் திரையுலகில் அறிமுகப்படுத்தியது. மேலும் இத்திரைப்படத்திற்கு இயக்குநர் ராஜ்குமாரின் முதல் தேர்வு முக்கியக் கதாபாத்திரமான புலனாய்வு அதிகாரியாக சேரன். நடிகைகள் ஸ்ருஷ்டி டங்கே, சரயு மற்றும் நந்தனா வர்மா ஆகியோர் முக்கிய வேடங்களில் நடிக்க கையெழுத்திட்டனர். நந்தனா வர்மா சேரனின் மகளின் கதாப்பாத்திரத்தில் சித்தரித்தனர்.  

இந்த படம் 2018 ஆம் ஆண்டின் தொடக்கத்தில் படப்பிடிப்பைத் தொடங்கி, தொழில்துறை அளவிலான வேலைநிறுத்தம் காரணமாக சிறிது காலம் தயாரிப்பு நிறுத்தப்பட்டது. பின்னர் ஒரு பாடலைத் தவிர்த்து முழு படப்பிடிப்பும் மே 2018 க்குள் முடிந்தது. *திருமணம்* (2019) படத்திற்கான சேரனின் இயக்குநர் அர்ப்பணிப்பு விளைவாக படமும் தாமதமானது.